ගංජා කිලෝ 05යි ග්‍රෑම් 300 ක් ළඟ තබා ගැනීම සහ ජාවාරම් කිරීමේ චෝදනාවට වසර 06 ක බරපතල වැඩ සහිත සිරදඬුවමක් නියම වූ කංජිපානි ඉම්රාන්  බූස්ස බන්ධනාගාරයේ රඳවා සිටිනවා.පසුගිය 12 වනදා  සිරකරුවන්ගේ දිනයේදී ඔහු බැලීම සඳහා ඔහුගේ පියා, සොහොයුරා සහ ඥාතීන් සිව් දෙනෙකු බූස්ස බන්ධනාගාරයට පැමිණ සිටි අතර, එහිදී ඔවුන් කංජිපානි ඉම්රාන්ට ලබාදීමට රැගෙන ආ ආහාර අඩංගු භාජන දෙකක් බන්ධනාගාර නිලධාරීන්ගේ පරීක්ෂාවට ලක්ව තිබුණා.